Ndugu Wafransisko wa Imakulata

Ndugu Wafransisko wa Imakulata (kwa Kiingereza: Franciscan Friars of the Immaculate; kifupi: F.F.I. au F.I.) ni watawa wanaume Wafransisko wa Kanisa Katoliki wenye makao makuu huko Rocca di Papa, Roma (Italia). 

La kwao ni shirika la maisha yaliyowekwa wakfu kwa Mungu kwa njia ya nadhiri ya kushika mashauri ya Kiinjili ya useja mtakatifu, ufukara na utiifu kadiri ya mapokeo ya Wakonventuali yaliyowarithisha karama ya mtakatifu Fransisko wa Asizi kupitia Maksimiliani Maria Kolbe. 

Uundaji na ustawi
Jumuia yao ilianzishwa tarehe 2 Agosti 1970 ndani ya shirika la Wakonventuali  likakubaliwa rasmi na askofu wa Benevento Carlo Minchiatti tarehe 23 Juni 1990 kama shirika la pekee ambalo likawa la Kipapa tarehe 1 Januari 1998 .

Wenye nadhiri ni zaidi ya 200. Konventi zao ziko katika nchi 11.

Tangu tarehe 1 Agosti 1993 kuna tawi la wanawake pia ambalo limekuwa shirika la Kipapa vilevile tarehe 9 Novemba 1998.

Tanbihi

Viungo vya nje
 www.immacolata.com Tovuti rasmi 
Franciscans of the Immaculate – USA
Franciscans of the Immaculate on YouTube
Air Maria TV
Geiger F.F.I., Angelo M., "State of the Franciscan Friars of the Immaculate", Mary Victrix, May 25, 2014'''

Jamii:Wafransisko